Gyvenamosios paskirties, įvairių socialinių grupių paskirties grupės pastato (bendrabučio), esančio Girelės g. 53, Kaišiadoryse, kapitalinio remonto ir paskirties keitimo į daugiabučių gyvenamųjų pastatų paskirties grupės daugiabutį namą rangos darbų pirkimo 
Techninė specifikacija.

1. Pirkimo objektas: Gyvenamosios paskirties, įvairių socialinių grupių paskirties grupės pastato (bendrabučio), esančio Girelės g. 53, Kaišiadoryse, kapitalinio remonto ir paskirties keitimas
. 
2. Pirkimo objekto apimtys (tai gali būti ir pirmoje dalyje) 
2.1. Pridedamas priedas „Rangos darbų pirkimo Gyvenamosios paskirties, įvairių socialinių grupių paskirties grupės pastato (bendrabučio), esančio Girelės g. 53, Kaišiadoryse, kapitalinio remonto ir paskirties keitimo į daugiabučių gyvenamųjų pastatų paskirties grupės daugiabutį namą rangos darbų pirkimo techninės užduotis“ bendrojoje informacijoje.

2.2. Elektroninis statybos darbų žurnalas:
2.2.1. Iki statybos darbų pradžios Rangovas savo lėšomis privalo įsigyti ir parengti darbui elektroninio statybos darbų žurnalo (toliau – ESDŽ) sistemą, atitinkančią statybos techninį reglamento STR 1.06.01:2016 „Statybos darbai. Statinio statybos priežiūra“, patvirtinto Lietuvos Respublikos aplinkos ministro 2016 m. gruodžio 2 d. įsakymu Nr. V1-848 nuostatas. Naudojama sistema privalo užtikrinti asmenų identifikavimą kvalifikuotu elektroniniu parašu bei duomenų vientisumą, atsekamumą ir saugumą. 
2.2.2. Rangovas privalo užtikrinti nuolatinį ir tinkamą ESDŽ pildymą per visą statybos laikotarpį, vadovaujantis galiojančių teisės aktų reikalavimais, fiksuojant faktinę darbų eigą, faktinius atliktų darbų kiekius bei užtikrinant, kad visi statybos dalyvių įrašai būtų patvirtinti kvalifikuotu elektroniniu parašu.
2.2.3. Rangovas privalo suteikti nemokamą prieigą prie ESDŽ visiems statybos dalyviams, turintiems teisę žurnale daryti įrašus ir (ar) juos peržiūrėti. Užsakovui ir jo įgaliotiems atstovams suteikiamos visos statytojo teisės, įskaitant prieigos valdymo, duomenų peržiūros bei kontrolės funkcijas. Esant būtinybei, Rangovas privalo supažindinti šiuos asmenis su sistemos funkcijomis bei pravesti mokymus.
2.2.4. Rangovas privalo užtikrinti, kad pasirinktos ESDŽ sistemos paslaugų teikimo sąlygos garantuotų nepertraukiamą ESDŽ sistemos veikimą, taip pat nepertraukiamą tiesioginę Užsakovo prieigą prie žurnalo duomenų bei ESDŽ duomenų išsaugojimą visą statybos laikotarpį, nepriklausomai nuo Rangovo veiklos vykdymo ar jo teisinio statuso (įskaitant bankrotą, veiklos sustabdymą ar sutartinių santykių nutrūkimą). 
2.2.5. Visi ESDŽ sukaupti duomenys yra Užsakovo nuosavybė, todėl užbaigus darbus ar nutraukus sutartį, Rangovas privalo neatlygintinai perduoti Užsakovui visą žurnalo informaciją bei archyvinę versiją tinkamu elektroniniu formatu.
2.3. Užbaigus statybos darbus Rangovas parengia/patikslina statinio kadastrinių matavimų bylą, parengia visą reikalingą išpildomąją bei objekto užbaigimo dokumentaciją, reikalingą įregistruoti statinį NTR.

3. Įsipareigojimų atlikimo vieta ir tvarka: Kaišiadorys, Girelės 53, Kaišiadoryse.  

4. Įsipareigojimų atlikimo terminas: Techninio darbo projekto parengimui – 6 (šeši) kalendoriniai mėnesiai ir 12 (dvylika) kalendorinių mėnesių – statybos darbų vykdymui po rangos sutarties įsigaliojimo. Iš viso – 18 (aštuoniolika) kalendorinių mėnesių iki statybos darbų užbaigimo.





Ūkio plėtros ir statybos skyriaus vedėjas                                      Darius Jocys












































Parengė: Rimantas Želvys




Priedas prie rangos darbų pirkimo techninės specifikacijos


GYVENAMOSIOS PASKIRTIES, ĮVAIRIŲ SOCIALINIŲ GRUPIŲ PASKIRTIES GRUPĖS PASTATO (BENDRABUČIO), ESANČIO GIRELĖS G. 53, KAIŠIADORYSE, KAPITALINIO REMONTO IR PASKIRTIES KEITIMO Į DAUGIABUČIŲ GYVENAMŲJŲ PASTATŲ PASKIRTIES GRUPĖS DAUGIABUTĮ NAMĄ RANGOS DARBŲ PIRKIMO TECHNINĖ UŽDUOTIS


I. BENDRA INFORMACIJA

	1.
	Užsakovas (Statytojas)
	Kaišiadorių rajono savivaldybės administracija
Katedros g. 4, 56121 Kaišiadorys

	2.
	Projekto pavadinimas
	Gyvenamosios paskirties, įvairių socialinių grupių pastatų paskirties grupės (bendrabučio) Girelės g. 53, Kaišiadorys, kapitalinio remonto ir paskirties keitimo į daugiabučių pastatų paskirties grupės daugiabutį namą bei dalies patalpų formavimo atskiru turto kadastro objektu socialinės priežiūros paslaugų patalpoms, projektas

	3.
	Statybos vieta
	Girelės g. 53, Kaišiadorys

	4.
	Statinio kategorija
	Ypatingasis

	5.
	Statybos rūšis
	Kapitalinis remontas



II. RANGOS DARBŲ APIMTIS IR UŽSAKOVO (STATYTOJO) PATEIKIAMI DUOMENYS

	7.
	Rangos darbų apimtis
	7.1. Rangos darbai atliekami pagal Gyvenamosios paskirties, įvairių socialinių grupių pastatų paskirties grupės (bendrabučio) Girelės g. 53, Kaišiadorys, kapitalinio remonto ir paskirties keitimo į daugiabučių pastatų paskirties grupės daugiabutį namą bei dalies patalpų formavimo atskiru turto kadastro objektu socialinės priežiūros paslaugų patalpoms, projektą (visa apimtimi).
7.2. 8 būstuose (Nr. 5-31, 4-20, 4-21, 4-25, 3-13, 3-14, 3-15 ir 3-18), skirtuose asmenims su fizine negalia, langai turi būti sumontuoti su prailgintomis rankenomis.

	8.
	Kitos paslaugos ir nurodymai
	8.1. Rangovas turi parengti darbo projektą atliekamiems statybos darbams.
8.2. Užbaigus  darbus parengti/patiksinti kadastrinių matavimų bylą/as, išpildomąją dokumentaciją bei kitą dokumentaciją reikalingą įregistruoti statinį Nekilnojamojo turto registre. Šie dokumentai pateikiami su paskutiniu atliktų darbų aktu.
8.3. Teisės aktų nustatyta tvarka Užsakovo (Statytojo) vardu rangovas vykdo Statybos užbaigimo procedūras: Užsakovo vardu teikia prašymus ir dokumentus (IS „Infostatyba“, kt.), gauna pažymas, statybos užbaigimą patvirtinantį dokumentą ir apmoka visas su statybos užbaigimu, įskaitant reikalingų dokumentų užsakymu / parengimu, susijusias išlaidas.
8.4. Rangovas reguliariai dalyvauja su Projekto įgyvendinimu susijusiose veiklose, teikia pasiūlymus / sprendinius rangos darbų laikotarpiu, esant poreikiui ir garantiniu atliktų darbų periodu.
8.5. Rangovui rekomenduojama atvykti į objekto apžiūrą ir įvertinti rangos darbų apimtį, prieš tai datą ir laiką susiderinus su Užsakovu (Statytoju).
8.6. Rangovas visus iškilusius klausimus ir problemas, susijusias su šioje techninėje užduotyje nustatytų tikslų ir užduočių vykdymu, sprendžia savarankiškai, tačiau galutinius sprendimus priima tik suderinęs su Užsakovu (Statytoju).
8.7. Rangovas privalo informuoti Užsakovą (Statytoją) apie pastebėtus nelogiškus, žalingus, neracionalius ar kitaip netinkamus techninės dokumentacijos sprendinius bei derinti jų ištaisymo būdus ir priemones su Užsakovu (Statytoju).
8.8. Rangovas privalo įvertinti visus techninės dokumentacijos sprendinius, visas statybos darbų apimtis ir prisiimti riziką dėl kiekių ir išlaidų dydžio svyravimo. Bet koks kiekis, kuris pirkimo metu pateiktas statybos techniniuose dokumentuose yra orientacinis (projektinis) ir neturi būti laikomas faktiniu ir tiksliu darbų, kuriuos Rangovui reikia  atlikti, kiekiu.
8.9. Į pasiūlymo kainą turi būti įskaičiuoti visi mokesčiai ir visos Rangovo išlaidos.
8.10. Atlikęs darbus, Rangovas Užsakovui (Statytojui) priduodą sutvarkytą statybvietę. Rangovas privalo savo lėšomis atstatyti pažeistas dangas, želdynus ir kt.
8.11. Rangovas per 10 darbo dienų po sutarties pasirašymo pateikia pagal projekto žiniaraščius projekto etapais detalizuotą kainos išskaidymą.
8.12. Jeigu apibūdinant pirkimo objektą šioje techninėje užduotyje (ar kituose pirkimo dokumentuose) nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“.
Jeigu apibūdinant pirkimo objektą šioje techninėje užduotyje (ar kituose pirkimo dokumentuose) nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.

	9.
	Užsakovo (Statytojo) pateikiami dokumentai
	9.1. Gyvenamosios paskirties, įvairių socialinių grupių pastatų paskirties grupės (bendrabučio) Girelės g. 53, Kaišiadorys, kapitalinio remonto ir paskirties keitimo į daugiabučių pastatų paskirties grupės daugiabutį namą bei dalies patalpų formavimo atskiru turto kadastro objektu socialinės priežiūros paslaugų patalpoms, projektas. Perduodamos projekto dalys: bendroji (BD), sklypo sutvarkymo (SP), susisiekimo (S), statinio architektūrinė (SA), statinio konstrukcinė (SK), lauko vandentiekio-nuotekų (LVN), vidaus vandentiekio-nuotekų (VN), elektrotechninė (E), šildymo-vėdinimo ir oro kondicionavimo (ŠVOK), elektroninių ryšių (ER), gaisrinės saugos (GS), statybos organizavimo (SO), gaisrinės signalizacijos (GSS).

